Gandia se situa a Twitter al capdavant de destinacions turístiques més rellevants de la Comunitat Valenciana
27 novembre 2019

## Gandia se situa a Twitter al capdavant de destinacions turístiques més rellevants de la Comunitat Valenciana27 novembre 2019Última actualització: 14 juliol 2025

![](../gestion/img/_AO_3150.jpg)  
  

Un informe de Turisme realitzat per Invat·tur amb una eina creada a la Universitat d'Alacant, Social Analytics Destinacions Comunitat Valenciana, ha monitoritzat la reputació online de les destinacions turístiques valencianes més destacades durant l'estiu passat.

El document situa a Gandia en el top de destinacions per abast a Twitter per darrere de València, Benidorm i Alacant. Pel que fa a les mencions que fan els usuaris, la capital de la Safor se situa en el sisé lloc de la classificació de les principals destinacions turístiques de la Comunitat Valenciana.

L'estudi global de totes les destinacions ha analitzat un total 38.200 tuits dels quals 25.600 van ser valorats com a molt positius. El monitoratge revela que les 38.200 mencions corresponen a 21.500 autors i van aconseguir una audiència de centenars de milers d'usuaris de Twitter.

Des del departament de Turisme s'ha valorat positivament els resultats de l'estudi, ja que la reputació online és un indicador del grau de satisfacció dels usuaris respecte a una marca.

"_Conéixer i analitzar aquestes dades suposa un element clau per adaptar les polítiques turístiques d'una destinació com Gandia i ens permet saber quin impacte real tenen les iniciatives que posem en marxa i com arriben als potencials turistes. Seguirem treballant en aquest sentit per adaptar-nos de la mà del sector a la intel·ligència artificial i les eines que ens proporciona_" va declarar el regidor responsable de Turisme, **Vicent Mascarell**.